Скупштина општине Чајетина на седници, одржаној 16. децембра 2021. године, на основу чл. 146. Закона о привредним друштвима (''Сл. гласник РС'', број 36/2011, 99/2011, 83/2014 - др. закон, 5/2015, 44/2018, 95/2018 и 91/2019), члана 69. Закона о јавним предузећима (''Сл.гласник РС'', бр.15/2016 и 88/2019) и члана 40. Статута општине Чајетина (''Службени лист општине Чајетина'', број 2/2019), донела је

**ОДЛУКУ**

**О ПОВЕЋАЊУ ОСНОВНОГ НОВЧАНОГ КАПИТАЛА ЈАВНОГ КОМУНАЛНОГ ПРЕДУЗЕЋА '' ВОДОВОД ЗЛАТИБОР'' ЧАЈЕТИНА**

**Члан 1.**

**Констатује се** да је основни капитал Јавног комуналног предузећа Водовод Златибор, МБ 20302976 регистрован на дан 09.07.2019. године:

**200.608.136,00 динара –неновчани и**

**189.342.931,38** **динара-новчани капитал.**

**Члан 2.**

Надзорни одбор доноси одлуку о повећању основног-**новчаног** капитала за износ од **201.599.737,03** динара по основу **нових улога** постојећег члана закључно са 31.12.2020. годинеи то уплатом новчаних средстава за изградњу Постројења за пречишћавање отпадних вода Златибор по уговору број 4124/16 од 10.11.2016. године, од стране Општине Чајетина , као оснивача и јединог власника 100% удела у капиталу Јавног комуналног предузећа Водовод Златибор.

Након повећања укупна вредност основног:

- **неновчаног капитала** је **200.608.136,00** динара, а

- **новчаног капитала** је **390.942.668,41** динара .

**Члан 3.**

Власничка структура капитала Јавног комуналног предузећа Водовод Златибор након повећања улогом у изградњу, остаје непромењена и оснивач и једини власник 100% удела у капиталу предузећа је Општина Чајетина.

**Члан 4.**

Након добијене сагласностиод стране Скупштине општине Чајетина , у складу са Законом о поступку регистрације и Правилником о садржини Регистра привредних субјеката извршиће се регистрација-промена капитала у Агенцији за привредне регистре.

**СКУПШТИНА ОПШТИНЕ ЧАЈЕТИНА**

**Број: 02-165/ 2021-01 од 16. децембра 2021.године**

**ПРЕДСЕДНИК**

**Скупштине општине,**

*Арсен Ђурић*